قوزیی قیبریس تورک جمهوریتی‌نین تانینماسی قیبریس آداسیندا دایمی باریش و امین-آمان‌لیغی تامین ائتمک ایسته‌ین بوتون اؤلکه‌لر اوچون ان یاخشی سئچیم‌دیر".
بونو جمهور باشقانی رجب طیب اردوغان آذربایجانین ناخچیوان بؤلگه‌سینه سفریندن قاییدارکن اوچاق دا وئردیگی آچیقلامادا دئییب.
دؤولت باشچی‌سی خاطیرلادیب کی، نوامبرین 3-ده قازاخیستانین تورکوستان شهرینده تورک دؤولت‌لری تشکیلاتی‌نین (ت.د.ت) دؤولت باشچی‌لاری‌نین ذیروه گؤروشو کئچیریله‌جک: "اینشاء الله بو تدبیرده قوزیی قیبریس تورک جمهوریتی موشاهیدچی عضو کیمی گؤرجییک. آذربایجان دا توپلانتییا قوزیی قیبریس تورک جمهوریتی‌نین پرزیدنتی ارسین تاتارین دعوت اولونماسینی ایستییر. آذربایجان پرزیدنتی ایلهام علی یئوین سایه‌سینده بو مسئله‌ده جدی عزمکارلیق وار. ذیروه گؤروشونده قوزیی قیبریس-ین بایراغی‌نین دالغالانماسینی ایسته‌دیگینی ده آچیقلاییر. اومید ائدیرم کی، قوزیی قیبریس ایله باغلی آتیلان بو آددیمدا ال-اله، چیگین-چیگینه قطعیتیمیزی گؤسترمه‌یه داوام ائدجییک".
جمهور باشقانی اردوغان وورغولاییب کی، قوزیی قیبریس تورک جمهوریتی‌نین تانینماسی قیبریس آداسیندا دایمی باریش و امین-آمان‌لیغی تامین ائتمک ایسته‌ین بوتون اؤلکه‌لر اوچون ان یاخشی سئچیم‌دیر: "آدانین رئال‌لیق‌لاری گؤز قاباغیندا‌دیر و قوزیی قیبریس آدانین ان کونکرت رئال‌لیغی‌دیر. ایللردیر قیبریس‌داکی تورک وارلیغینی گؤزدن یایین‌دیران‌لارین مراجعت ائتمه‌دیگی یول قالماییب. اما اونلارین آتدیق‌لاری آددیم‌لار اساس‌سیز اولدوق‌لاری اوچون اونلار اوچون هر آددیم مایوسلوقلا بیتدی".
اردوغان زنگزور دهلیزی ایله باغلی ائرمنیستانا خبردارلیق ائدیب و یئنی مسیری آچیقلاییب.
"آرزوموز بودور کی، بو یئرلری باریش دهلیزینه چئویره‌رک آچاق. هله ده محاربه‌نین حؤکم سوردوگو دهلیزی تصور ائتمک مومکون دئییل. چونکی هم زنگزور دهلیزینی، هم ده لاچین یولونو باریش دهلیزی حساب ائتمک ایستییریکسه، بو مسئله‌نی هئچ بیر موناقیشه‌سیز، سس-کوی‌سوز حل ائتمه‌لییک. خصوصیله بون‌لارین ریلی سیستم‌لر اولدوغونو نظره آلساق، تورکیه-‌دن گلن قاطار ائرمنیستان‌دان کئچه‌رک آذربایجانا گئده‌جک. اگر ایروان بو مسئله‌یه راضی‌لیق وئرمه‌سه، یول ایران‌دان کئچه‌جک. ایران حاضیردا بونا مثبت باخیر و اونا گؤره ده ایندی ایران‌دان آذربایجانا کئچمک ایمکانی یارانا‌جاق"،- دؤولت باشچی‌سی قئید ائدیب.
جمهور باشقانی رجب طیب اردوغان اونو دا سؤیله‌ییب کی، ناخچیوانا سفری بیر داها تورکیه-آذربایجان قارداش‌لیغی‌نین، "بیر میللت، ایکی دؤولت" روحونون بوتون دونیایا بیانی‌دیر: "نئجه کی، بیز بونو بیرلشمیش میللت‌لر تشکیلاتی‌نین تریبونوندان دئدیک. نئجه کی، بیز بونو آذربایجانین دوغما تورپاغی اولان شوشادا دانیشدیق، بونو هر یئرده هم سؤزوموزله، هم ده عملیمیزله نوماییش ائتدیرمیشیک. بیز ایکی دؤولتیک، اما تالعیمیز و ایده‌آلیمیز بیر میللتیک. ایکی اؤلکه آراسیندا موناسیبت‌لرین سویه‌سی مومکون اولان ان یوکسک سویه‌یه چاتا‌جاق".
دؤولت باشچی‌سی اونو دا دئییب کی، قارداشلیغیمیزی یئنی آددیم‌لارلا گوجلن‌دیرمک عزمیندییک. انرژی‌دن ساوونما صنایعسینه، تیجارت خط‌لریندن بولگه‌سل امکداشلیغا قدر هر ساحه‌ده آتیلا‌جاق آددیم‌لار مرحله‌لی شکیلده حیاتا کئچیریله‌جک. بیرگه غالیب گلمک پرینسیپی ایله آتیلان بو آددیم‌لارلا ایکی اؤلکه‌نین پتانسیلی چوخ یوکسک سویه‌لره چاتا‌جاق. تاناپ-ین ایمکان‌لاری‌نین گئنیشلندیریلمه‌سی و خزر دنیزیندن داها چوخ طبیعی گازین تورکیه و آوروپایا آخماسینا شرایط یارادیلماسی بو آددیم‌لاردان بیری‌دیر. بو، هر ایکی اؤلکه‌نین ماراق‌لارینا خیدمت ائده‌جک و آوروپانین انرژی تهلوکه‌سیزلیگینه تحفه وئره‌جک.
دؤولت باشچی‌سی ایسراییلین باش ناظیری بنیامین نتانیاهونون آنکارایا گؤزلنیلن سفرین‌دن ده دانیشیب.
"سفر تاریخی ایله باغلی خاریجی ایشلر ناظیرلیگیمیز ایشلرینی داوام ائتدیریر. تورکیه و ایسراییل آراسیندا بیر چوخ ساحه‌ده امکداش‌لیق وار و یئنی امکداش‌لیق ساحه‌لری‌نین یارانماسی دا فاکت‌دیر. هر کسه معلوم‌دور کی، ایسرایل اؤز قایناق لارینی آوروپایا داشیماغا چالیشیر. ان راسیونال یول بو قایناق لاری تورکیه اوزریندن آوروپایا چات‌دیرماق‌دیر. سون گؤروشوموزده بونو موذاکیره ائتدیک، بیز ایشه باشلادیق. دیگر طرف‌دن، قازما ایشلرینده ده امکداش‌لیق ایمکان‌لاری وار. بونونلا باغلی تکنیکی آراشدیرما‌لارین آپاریلماسی اوچون مووافیق دوست‌لاریمیزا گؤستریش‌لر وئرمیشیک. ان قیسا زاماندا هم تورکیه، هم ده ایسراییل-ده‌کی گؤروش‌لریمیز زامانی مسیر، برنامه و قازما ساحه‌لری کیمی دئتال‌لاری دقیقلشدیرجییک"، -دئیه دؤولت باشچی‌سی قئید ائدیب.
